ماتر بھومی

ماتر بھومی 2013ء میں منظر عام پر آنے والی بھارتی ہندی فلم ہے۔ اس فلم کو منیش جھا نے تحریر کیا ہے اور فلم کی ہدایت کاری بھی منیش جھا کی ہی ہے۔ اس فلم کا موضوع جنس کی بنیاد پر لڑکیوں کا پیدائش کے وقت قتل کرنا ہے۔ فلم کے بہت سے واقعات حقیقی زندگی سے بھی ملتے جلتے ہیں۔ اس فلم کو 2003ء میں بڑے 6 بڑے فلمی میلوں میں پیش کیا گیا۔
اس فلم میں ڈائریکٹر نے ایک ایسی دنیا دکھائی جو عورت کے بغیر ہوتی ہے۔ فلم کا آغاز بھارتی ریاست بہار میں ایک بچی کی پیدائش سے ہوتا ہے۔ جیسے ہی مرد کو بتایا جاتا ہے لڑکی پیدا ہوئی وہ بچی کو ایک عوامی تقریب میں دودھ میں ڈبو کر مار ڈالتا ہے۔ غربت کے شکار سماج میں یہ چلن چونکہ عام ہوتا ہے۔ اس کے نتیجے میں سماج میں مرد باقی رہ جاتے ہیں۔ عورت نایاب ہو جاتی ہے۔ عورت کی نایابی کا زمانہ 2050 کا زمانہ دکھایا جاتا ہے۔
اس کے بعد کے حالات کی عکاسی ماتربھومی فلم میں بہت عمدگی سے کی گئی ہے۔ فلم میں مرد اپنے فطری تقاضے اور جنسی ہیجان کی وجہ سے مجبور ہو کر جانوروں تک کو نہیں چھوڑتے۔ عورت کے حصول کے لیے رقم ہاتھوں میں لیے در بدر مارے مارے پھرتے ہیں۔ پھر ایک منظر وہ بھی آتا ہے جس میں ایک لڑکی کی شادی لڑکی کا باپ رقم لے کر پانچ بھائیوں سے کر دیتا ہے۔ سماج کا بھیانک روپ یہیں پر ختم نہیں ہوتا۔ بلکہ ان پانچ لڑکوں کا باپ بھی اس لڑکی کو اپنے تصرف میں لاتاہے۔ مرد جن کا سماج عورت کے وجود سے خالی ہوتا ہے۔ انسان سے جانور بن جاتے ہیں۔ اور عورت کو گائے بھینس جتنی اہمیت بھی نہیں دے سکتے۔ مرد کی تمام سفاکیت کی جزیات تک کو فلم کے ہر سین میں بے نقاب کیا گیا ہے۔ اس فلم نے کئی ایوارڈ بھی حاصل کیے ہیں۔

کردار 
 ٹیولپ جوشی - کالکی

حوالہ جات

بیرونی روابط 
 
 

2000ء کی دہائی کی ہندی فلمیں
2003ء کی فلمیں
2003ء کی ڈراما فلمیں
2050ء میں سیٹ فلمیں
بھارت میں عصمت دری سے متعلق فلمیں
بھارتی فلمیں
بھارتی نسوانیت فلمیں
بہار میں ہونے والے واقعات پر فلمیں
مدھیہ پردیش میں عکس بند فلمیں
ہندی زبان کی فلمیں
بھارت میں ہونے والے واقعات پر فلمیں
Short description is different from Wikidata
2000ء کی دہائی کی نسائیت متعلقہ فلمیں